ai4bharat/Pralekha huggingface dataset:
വടക്കു കിഴക്കന് മേഖലാ വികസന മന്ത്രാലയം
സോറം മെഗാ ഫുഡ് പാർക്ക് കേന്ദ്രമന്ത്രി ഹര്സിമ്രത് കൗര് ബാദല് ഉദ്ഘാടനം ചെയ്തു
5000 പേര്ക്ക് നേരിട്ടും അല്ലാതെയും തൊഴില് നല്കുകയും 25,000 കര്ഷകര്ക്ക് ഉപകാരപ്രദമാകുകയും ചെയ്യുന്ന മിസോറമിലെ സോറം മെഗാ ഫുഡ് പാര്ക്കിന്റെ വെര്ച്വല് ഉദ്ഘാടനം കേന്ദ്ര ഭക്ഷ്യ സംസ്കരണ മന്ത്രി ഹര്സിമ്രത് കൗര് ബാദല് നിര്വ്വഹിച്ചു. മിസോറമിലെ ആദ്യ മെഗാ ഫുഡ് പാര്ക്കായ ഇവിടുത്തെ
യൂണിറ്റുകളില് സ്ഥാപിക്കുന്ന ആധുനിക ഉപകരണങ്ങളും അടിസ്ഥാന സൗകര്യങ്ങളും കൃഷിക്കാര്ക്കും സംസ്കരണ ജോലിയില് ഏര്പ്പെടുന്നവര്ക്കും ഉപഭോക്താക്കള്ക്കും ഒരുപോലെ ഗുണം ചെയ്യുമെന്ന് മന്ത്രി പറഞ്ഞു.
കൊലാസിബ് ജില്ലയിലെ ഈ മെഗാ പാർക്ക് ഭക്ഷ്യസംസ്കരണ മേഖലയിൽ വളര്ച്ചയ്ക്ക് വഴി വയ്ക്കുന്നതാണെന്നും വടക്കു കിഴക്കന് സംസ്ഥാനങ്ങളില് ഇതിനകം 88 സമാന പദ്ധതികള്ക്ക് അംഗീകാരം ലഭിച്ചതായും ശ്രീമതി ഹർസിമ്രത് കൗർ ബാദൽ പറഞ്ഞു. ഇതിൽ 41 എണ്ണം ഇതിനകം തന്നെ സ്ഥാപിച്ചതായും അവർ അറിയിച്ചു. കേന്ദ്ര ഗവൺമെൻറ് കഴിഞ്ഞ 6 വർഷത്തിനിടെ വടക്കു കിഴക്കൻ മേഖലയിൽ 1000 കോടി രൂപയുടെ വിവിധ പദ്ധതികളാണ് അനുവദിച്ചിട്ടുള്ളതെന്ന് അവർ വ്യക്തമാക്കി.
മേഖലയിലെ കർഷകരുടെ വരുമാനം ഇരട്ടിയാക്കാനും യുവാക്കൾക്ക് തൊഴിലവസരങ്ങൾ ലഭ്യമാക്കാനും പദ്ധതി സഹായിക്കുമെന്ന് വടക്കുകിഴക്കൻ മേഖല വികസന വകുപ്പ് സഹമന്ത്രി ശ്രീ.ജിതേന്ദ്ര സിംഗ് പറഞ്ഞു.
കേന്ദ്ര ഭക്ഷ്യ സംസ്കരണ സഹമന്ത്രി ശ്രീ. രാമേശ്വര് തെളി, സംസ്ഥാന മന്ത്രിമാർ, ഉദ്യോഗസ്ഥർ തുടങ്ങിയവര് വിർച്വൽ ഉദ്ഘാടനത്തിൽ പങ്കെടുത്തു.
പ്രധാനമന്ത്രിയുടെ ഓഫീസ്
ജപ്പാനിലെ അധോ സഭ തിരഞ്ഞെടുപ്പ് വിജയത്തിന് ഫ്യൂമിയോ കിഷിദയെ പ്രധാനമന്ത്രി അഭിനന്ദിച്ചു
ജപ്പാനിലെ അധോ സഭ തിരഞ്ഞെടുപ്പിലെ വിജയത്തിന് പ്രധാനമന്ത്രി ശ്രീ നരേന്ദ്ര മോദി ഫ്യൂമിയോ കിഷിദയെ അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ജപ്പാനിലെ അധോ സഭ തെരഞ്ഞെടുപ്പിലെ വിജയത്തിന് ഫ്യൂമിയോ കിഷിദയ്ക്ക് ഹൃദയംഗമമായ അഭിനന്ദനങ്ങൾ. നമ്മുടെ പ്രത്യേക തന്ത്രപരവും ആഗോളവുമായ പങ്കാളിത്തം കൂടുതൽ ശക്തിപ്പെടുത്തുന്നതിനും ഇൻഡോ-പസഫിക് മേഖലയിലും അതിനപ്പുറവും സമാധാനത്തിനും സമൃദ്ധിക്കും വേണ്ടിയുള്ള യോജിച്ച പ്രവർത്തിനം പ്രതീക്ഷിക്കുന്നു."
(
ആഭ്യന്തരകാര്യ മന്ത്രാലയം
മേഘാലയയിലെ പശ്ചിമ ഗാരോ ഹില്സിൽ പ്രളയത്തിലുണ്ടായ മരണങ്ങളിൽ കേന്ദ്ര ആഭ്യന്തരമന്ത്രി ശ്രീ അമിത് ഷാ അനുശോചനം രേഖപ്പെടുത്തി
മേഘാലയ മുഖ്യമന്ത്രി ശ്രീ കോണ്റാഡ് സങ്മയുമായി സംസാരിച്ച കേന്ദ്ര ആഭ്യന്തരമന്ത്രി കേന്ദ്രഗവണ്മെന്റിന്റെ എല്ലാ സഹായവും ഉറപ്പുനല്കി
പ്രതിസന്ധിയുടെ ഈ വേളയില് രാജ്യം മേഘാലയയിലെ ജനങ്ങള്ക്കൊപ്പം നിലകൊള്ളുന്നുവെന്നും ശ്രീ അമിത് ഷാ
മേഘാലയയിലെ പശ്ചിമ ഗാരോ ഹില്സിൽ പ്രളയത്തിൽ നിരവധി വിലപ്പെട്ട ജീവനുകൾ നഷ്ടപ്പെട്ടതിൽ കേന്ദ്ര ആഭ്യന്തരമന്ത്രി ശ്രീ അമിത് ഷാ അനുശോചനം രേഖപ്പെടുത്തി. ''ഞാന് മുഖ്യമന്ത്രി ശ്രീ കോണ്റാഡ് സങ്മയുമായി സംസാരിച്ചു, അദ്ദേഹത്തിന് കേന്ദ്രഗവണ്മെന്റില് നിന്ന് സാധ്യമായ എല്ലാ സഹായവും ഉറപ്പ് നല്കിയിട്ടുണ്ട്.''- ശ്രീ അമിത് ഷാ ട്വിറ്റര് സന്ദേശത്തില് പറഞ്ഞു.
''ഈ പ്രതിസന്ധി ഘട്ടത്തില് രാജ്യം മേഘാലയയിലെ ജനങ്ങള്ക്കൊപ്പം നിലകൊള്ളുന്നു''വെന്നും ശ്രീ അമിത് ഷാ പറഞ്ഞു.
പ്രധാനമന്ത്രിയുടെ ഓഫീസ്
തമിഴ്നാട്ടിലെ വിരുദുനഗറിലെ പടക്ക ഫാക്ടറിയിൽ ഉണ്ടായ തീപിടുത്തിലെ ജീവഹാനിയിൽ പ്രധാനമന്ത്രി അനുശോചിച്ചു ; ദുരന്തബാധിതർക്ക് ധനസഹായം പ്രഖ്യാപിച്ചു
തമിഴ്നാട്ടിലെ വിരുദുനഗറിലെ പടക്ക ഫാക്ടറിയിൽ ഉണ്ടായ തീപിടുത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു
"തമിഴ്നാട്ടിലെ വിരുദുനഗറിലെ പടക്ക ഫാക്ടറിയിൽ ഉണ്ടായ തീപിടുത്തം വേദനിപ്പിക്കുന്നു . ദുഃഖത്തിന്റെ ഈ വേളയിൽ, എന്റെ ചിന്ത ദുരന്തബാധിതരുടെ കുടുംബങ്ങൾക്കൊപ്പമാണ്. പരിക്കേറ്റവർ ഉടൻ സുഖം പ്രാപിക്കട്ടെ എന്ന് ഞാൻ പ്രത്യാശിക്കുന്നു . ദുരന്തബാധിതരെ സഹായിക്കാൻ അധികൃതർ പ്രവർത്തിക്കുന്നുണ്ട്.
തീപിടുത്തത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് PMNRF ൽ നിന്ന് രണ്ട് ലക്ഷം രൂപ വീതം ധനസഹായം നൽകും. ഗുരുതരമായി പരിക്കേറ്റവർക്ക് ധനസഹായമായി 50,000 രൂപയും നൽകും." പ്രധാനമന്ത്രി ട്വിറ്ററിൽ കുറിച്ചു
ധനകാര്യ മന്ത്രാലയം
ആസാദി കാ അമൃത് മഹോത്സവ് : ആദായ നികുതി വകുപ്പ് വെള്ളിയാഴ്ച വൃക്ഷത്തൈകള് നടും
ആസാദി കാ അമൃത് മഹോത്സവത്തിന്റെ ഭാഗമായി ആദായ നികുതി വകുപ്പ്, തിരുവനന്തപുരം മാര്ത്തോമാ ചര്ച്ച് എഡ്യൂക്കേഷന് സൊസൈറ്റിയുമായി സഹകരിച്ച് 2021 നവംബര് 26ന് വെള്ളിയാഴ്ച രാവിലെ 11 മണിക്ക് കഴക്കൂട്ടത്തുള്ള സെന്റ് തോമസ് ഇന്സ്റ്റിറ്റ്യൂട്ട് ഓഫ് സയന്സ് ആന്ഡ് ടെക്നോളജിയില് വൃക്ഷത്തൈകള് നടും. കൊച്ചി, ഇന്കം ടാക്സ് പ്രിന്സിപ്പള് ചീഫ് കമ്മീഷണര് ശ്രീ. ബി.വി ഗോപിനാഥ് ഐആര്എസ് ഉദ്ഘാടനം ചെയ്യും.
(Visitor Counter : 26
ധനകാര്യ മന്ത്രാലയം
ഇന്ത്യയില് 15000 കോടി രൂപയുടെ നിക്ഷേപം ലക്ഷ്യമിടുന്ന എം/എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗ് ലിമിറ്റഡിലെ നേരിട്ടുള്ള വിദേശ നിക്ഷേപ നിര്ദ്ദേശത്തിന് മന്ത്രിസഭയുടെ അംഗീകാരം
പശ്ചാത്തല -നിര്മ്മാണ മേഖലകള്ക്കും വിമാനത്താവള മേഖലയ്ക്കും ഈ നിക്ഷേപം വലിയ പ്രോത്സാഹനമാകും
അടുത്തിടെ പ്രഖ്യാപിച്ച ആസ്തി പണമാക്കൽ പദ്ധതിക്കും വലിയ പ്രോത്സാഹനമേകും
പശ്ചാത്തലസൗകര്യത്തിനും നിര്മ്മാണമേഖലയിലും നിക്ഷേപം നടത്തുകയെന്ന പ്രത്യേക ഉദ്ദേശത്തോടെ രൂപീകരിച്ച എം./എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗില് 15,000 കോടി രൂപയുടെ വരെ നേരിട്ടുള്ള വിദേശ നിക്ഷേപം അനുവദിക്കുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതിയോഗം അംഗീകാരം നല്കി. ഇതില് ഗതാഗത, ലോജിസ്റ്റിക്ക് മേഖലകളും ഉള്പ്പെടാം. അതോടൊപ്പം വിമാനത്താവളങ്ങളിലും വ്യോമയാനവുമായി ബന്ധപ്പെട്ട വ്യവസായത്തിലും സേവനത്തിലും ഡൗണ്സ്ട്രീം നിക്ഷേപത്തിനും  അനുമതി നല്കി.
ബാംഗ്ലൂർ അന്താരാഷ്ട്ര വിമാനത്താവള ലിമിറ്റഡിന്റെ ഓഹരി ആങ്കറേജിലേക്ക് കൈമാറുന്നതും ഇതില് ഉള്പ്പെടുന്നു. അതോടൊപ്പം കാനഡയിലെ ഏറ്റവും വലിയ പെന്ഷന് ഗുണഭോക്തൃ പദ്ധതികളിലൊന്നായ 'ഒമേഴ്സി'ന്റെ ഭരണസംവിധാനമായ ഒ.എ.സിയുടെ പൂര്ണ്ണ ഉടമസ്ഥതയിലുള്ള സബ്സിഡിയായ 2 7 2 6 2 4 7 ഓണ്ടാറിയോ ഐ.എന്.എസിയുടെ എം./എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗിലുള്ള 950 കോടി രൂപയുടെ നിക്ഷേപവും ഇതില് ഉള്പ്പെടും.
പശ്ചാത്തല നിര്മ്മാണ മേഖലയ്ക്കും വിമാനത്താവള മേഖലയ്ക്കും ഈ നിക്ഷേപം വലിയ പ്രോത്സാഹനമായിരിക്കും. സ്വകാര്യ പങ്കാളിത്തത്തോടെ ലോകോത്തര വിമാനത്താവളങ്ങളും ഗതാഗതവുമായി ബന്ധപ്പെട്ട അടിസ്ഥാന സൗകര്യങ്ങളും വികസിപ്പിക്കാനുള്ള കേന്ദ്ര ഗവണ്മെന്റിന്റെ പദ്ധതിയെ ഈ നിക്ഷേപം ഗണ്യമായി ദൃഢികരിക്കും. അടുത്തിടെ പ്രഖ്യാപിച്ച ആസ്തി പണമാക്കലിന്  ഈ നിക്ഷേപം ഗണ്യമായ ഊര്ജ്ജം നല്കും, റോഡ്, റെയില്വേ, വിമാനത്താവളങ്ങള്, സ്പോര്ട്സ് സ്റ്റേഡിയങ്ങള്, ഊര്ജ്ജപ്രസരണ ലൈനുകള്, ഗ്യാസ് പൈപ്പ്ലൈനുകള് പോലുള്ള കൈകാര്യം ചെയ്യുന്ന ആസ്തികള് ഉള്പ്പെടെ ഗവണ്മെന്റ് ഉടമസ്ഥതയിലുള്ള പശ്ചാത്തലസൗകര്യ ആസ്തികളില് നിന്ന് പാട്ടത്തിന് ഫണ്ട് സമാഹരിക്കുന്നതിന് ഇത് സഹായിക്കും. ആസ്തി പണമാക്കലില് ഉള്പ്പെടുന്ന ചില മേഖലകളില് ഡൗണ്സ്ട്രീം നിക്ഷേപം  നടത്തുന്നതിനും എം./എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗ് ലിമിറ്റഡ് നിര്ദ്ദേശിക്കുന്നു.
(എം.എസ്. ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗ് ലമിറ്റഡ് ഡൗണ്സ്ട്രീം നിക്ഷേപം നടത്താന് നിര്ദ്ദേശിക്കുന്നത് മൂലധന തൊഴില് വര്ദ്ധനയുള്ള മേഖലകള് ആയതിനാല് ഈ നിക്ഷേപം നേരിട്ടുള്ള തൊഴില് സൃഷ്ടിക്ക് നയിക്കും. നിര്മ്മാണവും അനുബന്ധ പ്രവര്ത്തനങ്ങളും നടക്കുമ്പോള് നിക്ഷേപം പരോക്ഷമായ തൊഴിലവസരങ്ങളും സൃഷ്ടിക്കും.
പ്രധാനമന്ത്രിയുടെ ഓഫീസ്
സോമനാഥിലെ പുതിയ സർക്യൂട്ട് ഹൗസ് പ്രധാനമന്ത്രി ജനുവരി 21-ന് ഉദ്ഘാടനം ചെയ്യും
സോമനാഥിലെ പുതിയ സർക്യൂട്ട് ഹൗസിന്റെ ഉദ്ഘാടനം 2022 ജനുവരി 21ന് രാവിലെ 11 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ നിർവഹിക്കും. ചടങ്ങിനെ അദ്ദേഹം അഭിസംബോധനയും ചെയ്യും.
രാജ്യത്തിനകത്ത് നിന്നും വിദേശത്തു നിന്നുമുള്ള ലക്ഷക്കണക്കിന് ഭക്തരാണ് ഓരോ വർഷവും സോമനാഥ ക്ഷേത്രം സന്ദർശിക്കുന്നത്. നിലവിലുള്ള ഗവണ്മെന്റ് താമസ സൗകര്യം ക്ഷേത്രത്തിൽ നിന്ന് വളരെ അകലെയായതിനാലാണ് പുതിയ സർക്യൂട്ട് ഹൗസ് വേണമെന്ന ആവശ്യം ഉയർന്നത്. സോമനാഥ ക്ഷേത്രത്തിന് സമീപമാണ് 30 കോടിയിലധികം രൂപ ചെലവിൽ പുതിയ സർക്യൂട്ട് ഹൗസ് നിർമ്മിച്ചിരിക്കുന്നത്. സ്യൂട്ടുകൾ, വിഐപി, ഡീലക്സ് മുറികൾ, കോൺഫറൻസ് റൂം, ഓഡിറ്റോറിയം ഹാൾ തുടങ്ങി ഉയർന്ന നിലവാരത്തിലുള്ള സൗകര്യങ്ങളോടെയാണ് ഇത് സജ്ജീകരിച്ചിരിക്കുന്നത്. എല്ലാ മുറികളിൽ നിന്നും കടൽ കാഴ്ച ലഭ്യമാകുന്ന തരത്തിലാണ് രൂപകൽപന ചെയ്തിരിക്കുന്നത്.
ND
(
പ്രധാനമന്ത്രിയുടെ ഓഫീസ്
പുൽവാമ രക്തസാക്ഷികൾക്ക് പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി പുൽവാമയിലെ രക്തസാക്ഷികൾക്ക് ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്ത :
“പുൽവാമയിൽ ഈ ദിവസം നമുക്ക് നഷ്ടപ്പെട്ട നമ്മുടെ ധീരരായ വീരന്മാരെ ഓർക്കുന്നു. അവരുടെ പരമമായ ത്യാഗം നാം ഒരിക്കലും മറക്കില്ല. അവരുടെ ധൈര്യം ശക്തവും വികസിതവുമായ ഇന്ത്യ കെട്ടിപ്പടുക്കാൻ നമ്മെ പ്രേരിപ്പിക്കുന്നു.
പ്രധാനമന്ത്രിയുടെ ഓഫീസ്
ആന്ധ്രാ പ്രദേശിലെ ചിറ്റൂരിലുണ്ടായ ബസ്സപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു ദുരന്തത്തിനിരയായവർക്ക് ആശ്വാസധനം പ്രഖ്യാപിച്ചു
ആന്ധ്രാപ്രദേശിലെ ചിറ്റൂരിൽ ഉണ്ടായ ദാരുണമായ ബസ് അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
അപകടത്തിൽ മരണമടഞ്ഞവരുടെ അടുത്ത ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് അൻപതിനായിരം രൂപ വീതവും പ്രധാനമന്ത്രിയുടെ ദുരിതാശ്വാസ നിധിയിൽ നിന്ന് അനുവദിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
ആന്ധ്രാ പ്രദേശിലെ ചിറ്റൂരിൽ ഉണ്ടായ ദാരുണമായ ബസ് അപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു.
മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദുരിതാശ്വാസ നിധിയിൽ നിന്ന് 2 ലക്ഷം രൂപ വീതവും, പരിക്കേറ്റവർക്ക് അൻപതിനായിരം രൂപ വീതവും നൽകും : പ്രധാനമന്ത്രി നരേന്ദ്ര മോദി ."
പ്രധാനമന്ത്രിയുടെ ഓഫീസ്
സ്ത്രീകളുടെ പരിഗണനയ്ക്കും ശാക്തീകരണത്തിനും ഞങ്ങളുടെ ഗവണ്മെന്റ് പ്രതിജ്ഞാബദ്ധമാണ്: പ്രധാനമന്ത്രി
സ്ത്രീകളുടെ പരിഗണനയ്ക്കും ശാക്തീകരണത്തിനും വേണ്ടി ഗവണ്മെന്റ് പ്രതിജ്ഞാബദ്ധമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇന്ത്യ പോസ്റ്റ് ആരംഭിച്ച "മഹിളാ സമ്മാൻ ബചത് പത്ര" ഇതിന്റെ ഏറ്റവും മികച്ച ഉദാഹരണമാണെന്നും ശ്രീ മോദി പറഞ്ഞു.
മഹിളാ സമ്മാൻ സേവിംഗ്സ് സർട്ടിഫിക്കറ്റുകൾക്കായുള്ള ഗസറ്റ് വിജ്ഞാപനം 2023-ൽ ധനമന്ത്രാലയം പുറപ്പെടുവിച്ചു, ഇത് 1.59 ലക്ഷം പോസ്റ്റ് ഓഫീസുകളിൽ ഉടനടി പ്രാബല്യത്തിൽ വരുത്തി. 'ആസാദി കാ അമൃത് മഹോത്സവ്' സ്മരണയ്ക്കായി 2023-24 ബജറ്റിൽ കേന്ദ്ര ധനമന്ത്രി പ്രഖ്യാപിച്ച പദ്ധതി, പെൺകുട്ടികൾ ഉൾപ്പെടെയുള്ള സ്ത്രീകളുടെ സാമ്പത്തിക ഉൾപ്പെടുത്തലിനും ശാക്തീകരണത്തിനുമുള്ള സുപ്രധാന ചുവടുവെപ്പാണ്.
ഇന്ത്യ പോസ്റ്റിന്റെ ട്വീറ്റ് ത്രെഡിന് മറുപടിയായി പ്രധാനമന്ത്രി ട്വീറ്റ് ചെയ്തു :
"സ്ത്രീകളെ ബഹുമാനിക്കാനും ശാക്തീകരിക്കാനും ഞങ്ങളുടെ ഗവണ്മെന്റ് പ്രതിജ്ഞാബദ്ധമാണ്, "മഹിളാ സമ്മാൻ ബചത് പത്ര" ഇതിന്റെ ഏറ്റവും മികച്ച ഉദാഹരണമാണ്.
മന്ത്രിസഭ
'നിര്ദിഷ്ട വൈദഗ്ധ്യമുള്ള തൊഴിലാളി' എന്ന മേഖലയിലെ പങ്കാളിത്തത്തിന് ഇന്ത്യയും ജപ്പാനും തമ്മിലുള്ള സഹകരണപത്രത്തില് ഒപ്പുവയ്ക്കുന്നതിന് കേന്ദ്രമന്ത്രിസഭയുടെ അംഗീകാരം
'നിര്ദിഷ്ട വൈദഗ്ധ്യമുള്ള തൊഴിലാളി' എന്നതു സംബന്ധിച്ച വ്യവസ്ഥകളില് കൃത്യമായ പ്രവര്ത്തനത്തിനായുള്ള അടിസ്ഥാന പങ്കാളിത്ത ചട്ടക്കൂടില്, ഇന്ത്യാ-ജപ്പാന് ഗവണ്മെന്റുകള് തമ്മിലുള്ള സഹകരണ പത്രത്തില് ഒപ്പുവയ്ക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
വിശദാംശങ്ങള്:
നിലവിലെ സഹകരണപത്രം ആവശ്യമായ വൈദഗ്ധ്യത്തിലും ജാപ്പനീസ് ഭാഷാ പരീക്ഷയ്ക്കും യോഗ്യത നേടിയ വിദഗ്ധ തൊഴിലാളികളെ അയക്കുന്നതിലും സ്വീകരിക്കുന്നതിലും ഇന്ത്യയും ജപ്പാനും തമ്മിലുള്ള പങ്കാളിത്തത്തിനും സഹകരണത്തിനും വ്യവസ്ഥാപിത സംവിധാനം സജ്ജമാക്കും. ജപ്പാനില് പതിനാല് നിര്ദിഷ്ട മേഖലകളില് ജോലി ചെയ്യുന്നതിനാണ് ഇവരെ അയയ്ക്കുന്നതും സ്വീകരിക്കുന്നതും. ഇന്ത്യയില് നിന്നുള്ള ഈ തൊഴിലാളികള്ക്ക് ജപ്പാന് ഗവണ്മെന്റ് താമസത്തിനായി 'നിര്ദിഷ്ട വൈദഗ്ധ്യമുള്ള തൊഴിലാളി' എന്ന അംഗീകാരം നല്കും.
നിര്വഹണ നയം:
ഈ സഹകരണപത്രത്തിനു കീഴില്, ഈ സഹകരണപത്രത്തിന്റെ നിര്വഹണത്തിനുവേണ്ടി സംയുക്ത പ്രവര്ത്തക സമിതിക്കു രൂപം നല്കും.
പ്രധാന നേട്ടം:
ഈ സഹകരണ പത്രം  ജനസമ്പര്ക്കം വര്ധിപ്പിക്കുകയും, ഇന്ത്യയില് നിന്നു ജപ്പാനിലേക്കു തൊഴിലാളികളുടെയും വിദഗ്ദ്ധ ജീവനക്കാരുടെയും ഒഴുക്കു വര്ധിപ്പിക്കുകയും ചെയ്യും.
ഗുണഭോക്താക്കള്:
ആരോഗ്യപരിചരണം, കെട്ടിടം ശുചിയാക്കല്, മെറ്റീരിയല് പ്രോസസ്സിംഗ് ഇന്ഡസ്ട്രി, വ്യാവസായിക ഉപകരണ നിര്മ്മാണ വ്യവസായം, ഇലക്ട്രിക്-ഇലക്ട്രോണിക് വിവരങ്ങള് സംബന്ധിച്ച വ്യവസായം, കെട്ടിട നിര്മ്മാണം, കപ്പല് നിര്മ്മാണവും അനുബന്ധ വ്യവസായവും, വാഹന പരിപാലനം, വ്യോമയാനം, ലോഡ്ജിങ്, കൃഷി, മത്സ്യബന്ധനം, ഭക്ഷ്യ-പാനീയ നിര്മാണ വ്യവസായം, ഭക്ഷ്യ സേവന വ്യവസായം എന്നീ പതിനാല് മേഖലകളില് നിന്നുള്ള വിദഗ്ധരായ ഇന്ത്യന് തൊഴിലാളികള്ക്കാണ് ജപ്പാനില് ജോലി ചെയ്യുന്നതിനുള്ള കൂടുതല് അവസരങ്ങള് ലഭ്യമാകുക.
ഗിരിവര്ഗ്ഗകാര്യ മന്ത്രാലയം
ഇ -ഗവർണൻസിനായുള്ള 'സ്കോച്ച് ചലഞ്ചർ അവാർഡ്' നാളെ കേന്ദ്ര മന്ത്രി ശ്രീ അർജുൻ മുണ്ട സ്വീകരിക്കും.
ഗോത്രവർഗ്ഗ മന്ത്രാലയത്തിന് ലഭിച്ച, ഇ -ഗവർണൻസിനായുള്ള 'സ്കോച്ച് ചലഞ്ചർ അവാർഡ്' നാളെ കേന്ദ്ര മന്ത്രി ശ്രീ അർജുൻ മുണ്ട വെർച്ച്വൽ ആയി സ്വീകരിക്കും. ഐടി അധിഷ്ഠിത സംരംഭങ്ങൾക്കും, പ്രവർത്തന മികവിനുമാണ് അവാർഡ് ലഭിച്ചിരിക്കുന്നത്. ഇന്ത്യയെ മികച്ച രാജ്യമാക്കി മാറ്റുന്നതിനുള്ള പ്രവർത്തനങ്ങളിലേർപ്പെട്ടിരിക്കുന്ന വ്യക്തികൾ, സ്ഥാപനങ്ങൾ, പദ്ധതികൾ എന്നിവയ്ക്കാണ് അവാർഡ് നൽകുന്നത്.
ഓഫീസുകൾ കടലാസ് രഹിതമാക്കുന്നതിന് ഗോത്ര വർഗ മന്ത്രാലയം, എല്ലാ നടപടികളും ഡിജി റ്റയ്സ് ചെയ്തു. കൂടാതെ, പ്രവർത്തനങ്ങളുടെ യഥാസമയ വിവരം പുതുക്കുന്നതിന് ഡാഷ്ബോർഡും സജ്ജമാക്കി. സ്കോളർഷിപ്പ്മായി ബന്ധപ്പെട്ട പ്രവർത്തനങ്ങളും ഗുണഭോക്താക്കളുടെ വിവരങ്ങളും ഓൺലൈനിൽ ലഭ്യമാക്കുന്നു.
ലഡാക്ക് മേഖലയിലെ ജല ക്ഷാമം പരിഹരിക്കുന്നതിനുള്ള തനത് പദ്ധതിയാണ് ഐസ് സ്തൂപ. 2019 -20 കാലഘട്ടത്തിൽ 26 ഐസ് സ്തൂപകൾ സ്ഥാപിക്കുകയും ഇതുവഴി 60 ദശലക്ഷം ലിറ്റർ ജലം ശേഖരിക്കുകയും ചെയ്തു. ഇതുവഴി 35 ഗ്രാമങ്ങൾക്ക് ഇതിനോടകം പ്രയോജനം ലഭിച്ചിട്ടുണ്ട്. കൂടാതെ രാജ്യത്തെ ഗോത്ര ജനവിഭാഗത്തിന്റെ ആരോഗ്യ പോഷണ അവസ്ഥയുമായി ബന്ധപ്പെട്ട എല്ലാ പ്രശ്നങ്ങളും അഭിമുഖീകരിക്കുന്നതിനുള്ള ഓൺലൈൻ പോർട്ടലാണ് സ്വാസ്ഥ്യ. തെളിവുകളുടെ അടിസ്ഥാനത്തിൽ നയ രൂപീകരണം ഇത് സാധ്യമാക്കുന്നു.
(Visitor Counter : 98
വാണിജ്യ വ്യവസായ മന്ത്രാലയം
ദീർഘവീക്ഷണവും ദൃഢനിശ്ചയവും ഇന്ത്യയിൽ മികച്ച ഒരു സ്റ്റാർട്ടപ്പ് അന്തരീക്ഷം ലഭ്യമാക്കാൻ സഹായിച്ചതായി കേന്ദ്രമന്ത്രി ശ്രീ പിയൂഷ് ഗോയൽ
ദൃഢനിശ്ചയത്തോടെ കൂടിയ ദീർഘവീക്ഷണം ഇന്ത്യയിൽ മികച്ച ഒരു സ്റ്റാർട്ടപ്പ് അന്തരീക്ഷം സൃഷ്ടിക്കാൻ സഹായിച്ചതായി കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയൽ അഭിപ്രായപ്പെട്ടു. ഷാങ്ഹായ് കോപ്പറേഷൻ ഓർഗനൈസേഷന്റെ പ്രഥമ സ്റ്റാർട്ടപ്പ് ഫോറത്തിന്റെ ഉദ്ഘാടന ചടങ്ങിൽ സംസാരിക്കുകയായിരുന്നു അദ്ദേഹം.
(കോവിഡ് കാലത്ത് പോലും വളരെ ഊർജത്തോടെ കൂടി പ്രവർത്തിക്കുകയും യഥാസമയം കുറഞ്ഞചെലവിൽ, നിരവധി പരിഹാരമാർഗ്ഗങ്ങൾ ആവിഷ്കരിക്കുകയും ചെയ്ത ഇന്ത്യയിലെ പ്രധാന സ്റ്റാർട്ടപ്പുകളെ അദ്ദേഹം അഭിനന്ദിച്ചു. നമ്മുടെ യുവാക്കൾ രൂപകല്പനചെയ്ത പല ആപ്ലിക്കേഷനുകളും പല മേഖലകളെയും ഡിജിറ്റൽ ആക്കി മാറ്റുകയും കോവിഡ് 19 മഹാമാരി മൂലമുണ്ടായ പ്രശ്നങ്ങളെ ആത്മവിശ്വാസത്തോടെ നേരിട്ട് വിജയിക്കുന്നതിന് സഹായിക്കുകയും ചെയ്തതായി അദ്ദേഹം അഭിപ്രായപ്പെട്ടു.
ആദ്യ ദേശീയ സ്റ്റാർട്ടപ്പ് അവാർഡ് പരിപാടിയിൽ,മികച്ച പല ഇന്ത്യൻ സ്റ്റാർട്ടപ്പുകളും അംഗീകരിക്കപ്പെട്ടതായി അദ്ദേഹം പറഞ്ഞു.
ഇന്ന് ഉദ്ഘാടനം ചെയ്ത എസ് സി ഒ സ്റ്റാർട്ടപ്പ് ഫോറം അംഗ രാജ്യങ്ങൾക്കിടയിൽ സഹകരണo മെച്ചപ്പെടുത്തുന്നതിനും, നൂതനാശയങ്ങൾ പ്രോത്സാഹിപ്പിക്കുന്നതിനുമുള്ള ഒരു ശുഭസൂചനയാണെന്ന് ശ്രീ ഗോയൽ പറഞ്ഞു.
ആരോഗ്യ, കുടുംബക്ഷേമ മന്ത്രാലയം
16 ലക്ഷം രോഗമുക്തരുമായി ഇന്ത്യയുടെ രോഗമുക്തി നിരക്ക് 70 ശതമാനത്തിലേക്ക്
ഇന്ത്യയുടെ കോവിഡ് രോഗമുക്തി നിരക്ക് കുത്തനെ ഉയര്ന്ന് 70 ശതമാനത്തിന് അടുത്തെത്തി. കഴിഞ്ഞ 24 മണിക്കൂറില് 47,746 പേര് രോഗമുക്തി നേടിയതോടെ ആകെ സുഖം പ്രാപിച്ചവരുടെ എണ്ണം 15,83,489 ആയി.
നിലവില് രോഗബാധിതരായവര് 6,39,929 പേര് മാത്രമാണ്. ഇത് ആകെ പോസിറ്റീവ് കേസുകളുടെ 28.21 ശതമാനം മാത്രമാണ്.
രോഗമുക്തി നേടിയവരും നിലവില് കോവിഡ് രോഗികളായവരും തമ്മിലുള്ള അന്തരം 9.5 ലക്ഷത്തിനടുത്തേക്ക് എത്തി. മരണ നിരക്ക് 2 ശതമാനത്തിലും കുറഞ്ഞ് 1.99 ശതമാനത്തിലെത്തി.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 107.70 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 12,729 പേർക്ക്
രോഗമുക്തി നിരക്ക് 98.23%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 12,165 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,37,24,959 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.43 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 1,48,922 പേർ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 32 ദിവസമായി 2 ശതമാനത്തിൽ താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 42 ദിവസമായി 2 ശതമാനത്തിൽ താഴെ
ആകെ നടത്തിയത് 61.30 കോടി പരിശോധനകൾ.
രാജ്യരക്ഷാ മന്ത്രാലയം
എൻസിസി പരിശീലനത്തിനുള്ള മൊബൈൽ ആപ്പ് പ്രതിരോധ മന്ത്രി രാജ്നാഥ് സിംഗ് ഉദ്ഘാടനം ചെയ്തു
ഡയറക്ടറേറ്റ് ജനറൽ നാഷണൽ കേഡറ്റ് കോർപ്സ്ന്റെ മൊബൈൽ ആപ്പ് ന്യൂഡൽഹിയിൽ രാജ്യരക്ഷാ മന്ത്രി രാജ്നാഥ് സിംഗ് ഇന്ന് ഉദ്ഘാടനം ചെയ്തു. രാജ്യമെമ്പാടും എൻസിസി കേഡറ്റുകൾക്ക് ഓൺലൈനായി പരിശീലനം നൽകാൻ ഈ ആപ്പ് സഹായിക്കും. ആപ്പിന്റെ ഉദ്ഘാടനവേളയിൽ മന്ത്രി എൻസിസി കേഡറ്റുകളോട് വീഡിയോ കോൺഫറൻസിലൂടെ സംവദിച്ചു. കോവിഡ് 19 മൂലം നേരിട്ടുള്ള പഠനം പ്രായോഗികമല്ലാത്തതിനാൽ ഡിജിറ്റൽ പഠനത്തിന് ആപ്പ് സഹായിക്കുമെന്ന് മന്ത്രി പറഞ്ഞു. മഹാമാരി ക്കെതിരായ പോരാട്ടത്തിലെ മുന്നണി പോരാളികളെ പലവിധത്തിൽ സഹായിക്കുന്ന ഒരു ലക്ഷത്തോളം എൻസിസി കേഡറ്റുകളെ അദ്ദേഹം അഭിനന്ദിച്ചു. എൻസിസി യിലൂടെ ഒരാൾക്ക് ഐക്യം, അച്ചടക്കം, രാജ്യസേവനം എന്നീ ഗുണങ്ങൾ ലഭിക്കുമെന്നും പല കേഡറ്റുകളും പിന്നീട് മഹാന്മാരായി മാറിയിട്ടുണ്ടെന്നും അദ്ദേഹം പറഞ്ഞു.
പ്രധാനമന്ത്രി നരേന്ദ്രമോദി, എയർമാർഷൽ അർജുൻ സിംഗ്, കായികതാരം അഞ്ജലി ഭാഗവത്, മുൻ വിദേശകാര്യമന്ത്രി സുഷമ സ്വരാജ്, മുൻ പ്രതിരോധമന്ത്രി മനോഹർ പരീക്കർ എന്നിവരുടെ ഉദാഹരണം എടുത്തു പറഞ്ഞ അദ്ദേഹം താനും എൻസിസി കേഡറ്റ് ആയിരുന്നുവെന്ന് വെളിപ്പെടുത്തി.
എൻ സി സി പരിശീലനത്തിന് ആവശ്യമായ പാഠ്യപദ്ധതി, പരിശീലന വീഡിയോകൾ, ആവർത്തിച്ച് ചോദിക്കുന്ന ചോദ്യങ്ങൾ, എന്നിവയെല്ലാം ഒരു പ്ലാറ്റ്ഫോമിൽ ലഭ്യമാക്കാൻ എൻ സി സി ഡയറക്ടറേറ്റ് ജനറലിന്റെ ഈ മൊബൈൽ ആപ്പ് സഹായിക്കും. സംശയ നിവാരണത്തിനുള്ള പ്രത്യേക സംവിധാനം ഉള്ളതിനാൽ ആപ്പ് സംവേദനക്ഷമമാണ്. ഇതിലൂടെ പരിശീലന പാഠ്യപദ്ധതിയിൽ കേഡറ്റിന് എന്തെങ്കിലും സംശയം ഉണ്ടായാലും ചോദിക്കാവുന്നതാണ്. അതിന് വിദഗ്ധരായ പരിശീലകർ മറുപടി നൽകുകയും ചെയ്യും
(
ആരോഗ്യ, കുടുംബക്ഷേമ മന്ത്രാലയം
149.06 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 28, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 149.06 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
|
|
16.80 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
|
|
(Visitor Counter : 93
പ്രധാനമന്ത്രിയുടെ ഓഫീസ്
തമിഴ്നാട്ടില് ബസ്സ് അപകടത്തില്ഉണ്ടായമരണങ്ങളില് പ്രധാനമന്ത്രി അനുശോചിച്ചു
തമിഴ്നാട്ടിലെ തിരുപ്പൂര് ജില്ലയില് ബസ്സ് അപകടത്തില് ഉണ്ടായ മരണങ്ങളില് പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു.
'തമിഴ്നാട്ടിലെതിരുപ്പൂര്ജില്ലയിലെ ബസ്സ് അപകടംഏറെവേദനിപ്പിക്കുന്നു. ദുഖത്തിന്റെ ഈ വേളയില്എന്റെചിന്തകളും പ്രാര്ത്ഥനകളും ദുരന്തബാധിതരുടെ കുടുംബങ്ങളോടൊപ്പമുണ്ട്. പരിക്കേറ്റവര് എത്രയും പെട്ടെന്ന്സുഖം പ്രാപിക്കട്ടെ', പ്രധാനമന്ത്രി പറഞ്ഞു.
(AM/MRD
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്: ഒരു ദിവസം ദശലക്ഷത്തില് 140 പേരെ പരിശോധിക്കാന് ലോകാരോഗ്യ സംഘടനയുടെ നിര്ദേശം
(ഇന്ത്യയിലെ 22 സംസ്ഥാനങ്ങള്/കേന്ദ്രഭരണപ്രദേശങ്ങള് ഇതിനകം നടത്തുന്നത് ദിവസം ദശലക്ഷത്തില് 140 പരിശോധനയിലേറെ
പരിശോധനയുടെ എണ്ണം ദശലക്ഷംപേരില് 8994 കടന്നു
ന്യൂഡല്ഹി, 15 ജൂലൈ 2020
''കോവിഡ് -19 ന്റെ സന്ദര്ഭത്തില് പൊതുജനാരോഗ്യവും സാമൂഹിക നടപടികളും ക്രമീകരിക്കുന്നതിനുള്ള പൊതുജനാരോഗ്യ മാനദണ്ഡം'' എന്ന മാര്ഗനിര്ദേശപത്രിക പുറത്തിറക്കിയ ലോകാരോഗ്യസംഘടന രോഗം സംശയിക്കുന്നവരുടെ കാര്യത്തില് സമഗ്രമായ നിരീക്ഷണം നടത്താന് നിര്േദ്ദശിച്ചു. ഒരു രാജ്യത്ത് ദശലക്ഷംപേരില് പ്രതിദിനം 140 പരിശോധനകള് നടത്തണമെന്നാണ് ലോകാരോഗ്യ സംഘടനയുടെ നിര്ദേശം. എന്നാല് ഇതിനോടകം തന്നെ കേന്ദ്ര ഗവണ്മെന്റും സംസ്ഥാനങ്ങളും കേന്ദ്രഭരണപ്രദേശങ്ങളും നടത്തിയ കൂട്ടായ പ്രവര്ത്തനങ്ങളിലൂടെ രാജ്യത്ത് 22 സംസ്ഥാനങ്ങളില് / കേന്ദ്രഭരണപ്രദേശങ്ങളില് ഇതിനകം ദശലക്ഷത്തില് പ്രതിദിനം 140ലേറെ പരിശോധനകള് നടത്തുന്നുണ്ട്. ലോകാരോഗ്യസംഘടനയുടെ ഉപദേശങ്ങള് പരിഗണിച്ച് നിരന്തരം സംസ്ഥാനങ്ങളുമായി/കേന്ദ്രഭരണപ്രദേശങ്ങളുമായി ബന്ധപ്പെട്ട് പരിശോധനാശേഷി വര്ധിപ്പിക്കാന് നിര്ദേശിച്ചിട്ടുണ്ട്.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി രാജ്യത്തെ ലാബുകളുടെ എണ്ണം 1223 ആയി വര്ധിപ്പിച്ചു. ഗവണ്മെന്റ് മേഖലയിലെ ലാബുകളുടെ എണ്ണം 865 ഉം സ്വകാര്യ ലാബുകളുടെ എണ്ണം 358 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 633 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 491 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 99 
രാജ്യത്ത് പരിശോധനകളുടെയും പരിശോധനാശേഷിയുടെയും വേഗത ദിനംപ്രതി വര്ധിക്കുകയാണ്. 2020 ജനുവരിയില് രാജ്യത്ത് കോവിഡ് പരിശോധനാ സൗകര്യമുള്ള ഒരു ലാബാണുണ്ടായിരുന്നത്. മാര്ച്ചോടെ അത് 121 ആയും ഇപ്പോഴത് 1223 ആയും വര്ധിച്ചു.
കഴിഞ്ഞ 24 മണിക്കൂറിനിടെ രാജ്യത്ത് 3,20,161 സാമ്പിളാണ് പരിശോധിച്ചത്. രാജ്യത്ത് ആകെ പരിശോധനകളുടെ എണ്ണം 1,24,12,664 ആയി. ദശലക്ഷത്തില് പരിശോധനയുടെ നിരക്ക് 8994.7 എണ്ണമായി. ജൂലൈ 14ന് 3.2 ലക്ഷത്തിലേറെ പരിശോധനയാണ് ഒറ്റദിവസം നടത്തിയത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആഭ്യന്തരകാര്യ മന്ത്രാലയം
ഉം-പുന്: പശ്ചിമ ബംഗാളിലേക്ക് 10 എന്.ഡി.ആര്.എഫ് ടീമുകള് കൂടി
ഉം-പുന് ചുഴലിക്കൊടുങ്കാറ്റിനെത്തുടര്ന്നുള്ള സാഹചര്യങ്ങള് നേരിടുന്നതിന് ദേശീയ ദുരന്തപ്രതികരണ സേനയുടെ  10 യൂണിറ്റുകളെക്കൂടി പശ്ചിമബംഗാളിലേക്കയക്കും. കൂടുതല് എന്.ഡി.ആര്.എഫ് ടീമുകളെ അയക്കണമെന്ന പശ്ചിമ ബംഗാള് പ്രിന്സിപ്പല് സെക്രട്ടറിയുടെ  രേഖാമൂലമുള്ള അഭ്യര്ത്ഥനയെത്തുടര്ന്നാണിത്. ഇന്ന് രാത്രി തന്നെ ഇവര് കൊല്ക്കത്തയിലെത്തും.
(പശ്ചിമ ബംഗാളിലെ ഉം-പുന് ചുഴലിക്കാറ്റ് ഏറ്റവും രൂക്ഷമായി ബാധിച്ച 6 ജില്ലകളില് നിലവില് 26 എന്.ഡി.ആര്.എഫ് ടീമുകള് രക്ഷാ, ദുരിതാശ്വാസപ്രവര്ത്തനത്തിന് സജീവമായി രംഗത്തുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
കഴിഞ്ഞ 24 മണിക്കൂറിനിടെ നൽകിയത് 81 ലക്ഷത്തിലേറെ ഡോസ്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 66.3 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 47,092 പേർക്ക്
ചികിത്സയിലുള്ളത് ആകെ രോഗബാധിതരുടെ 1.19%
രാജ്യത്ത് നിലവിൽ ചികിത്സയിലുള്ളത് 3,89,583 പേർ
രോഗമുക്തി നിരക്ക് 97.48%
കഴിഞ്ഞ 24 മണിക്കൂറിനിടെ 35,181 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,20,28,825 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 69 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 2.8%
ആകെ നടത്തിയത് 52.48 കോടി പരിശോധനകൾ.
ഭവന, നഗരദാരിദ്ര ലഘൂകരണ മന്ത്രാലയം
മാലിന്യ രഹിത നഗരങ്ങള്ക്കുള്ള സ്റ്റാര് റേറ്റിങ്ങുകള് പ്രഖ്യാപിച്ചു , ആറ് നഗരങ്ങള്ക്ക് 5 സ്റ്റാര് പദവി
ന്യഡല്ഹി, 19 മെയ് 2020
മാലിന്യരഹിത നഗരങ്ങള്ക്കുള്ള സ്റ്റാര് റേറ്റിങ് ഫലങ്ങള് കേന്ദ്ര ഭവന, നഗരകാര്യ മന്ത്രി ശ്രീ. ഹര്ദീപ് എസ്. പുരി ന്യൂഡല്ഹിയില് പ്രഖ്യാപിച്ചു. 2019 - 2020 വര്ഷത്തിലെ പ്രവര്ത്തനം വിലയിരുത്തി 6 നഗരങ്ങള്ക്ക് - അംബികാപൂര്, രാജ്കോട്ട്, സൂററ്റ്, മൈസൂര്, ഇന്ഡോര്, നവി മുംബൈ 5 സ്റ്റാര് പദവി ലഭിച്ചു. 65 നഗരങ്ങള്ക്ക് 3 സ്റ്റാറും, 70 നഗരങ്ങള്ക്ക് സിംഗിള് സ്റ്റാറും ലഭിച്ചു. മാലിന്യ രഹിത നഗരങ്ങള്ക്കുള്ള പുതുക്കിയ പ്രോട്ടോക്കോള് ചടങ്ങില് മന്ത്രി പ്രകാശനം ചെയ്തു. നഗരങ്ങള് മാലിന്യ രഹിതമാക്കുന്നതിനു വ്യവസ്ഥാപിത സംവിധാനമൊരുക്കുന്നതിനും നഗരങ്ങളിലെ ശുചിത്വം കൂടുതല് മെച്ചപ്പെടുത്തുന്നതിന് പ്രോത്സാഹിപ്പിക്കുന്നതിനുമായി 2018 ജനുവരിയിലാണ് കേന്ദ്ര നഗരകാര്യ മന്ത്രാലയം.
സ്റ്റാര് റേറ്റിങ് പ്രോട്ടോക്കോള് ആവിഷ്ക്കരിച്ചത്. കേന്ദ്ര ഭവന, നഗരകാര്യ സെക്രട്ടറി ദുര്ഗാ ശങ്കര് മിശ്ര, മുതിര്ന്ന ഉദ്യോഗസ്ഥര് എന്നിവര് ചടങ്ങില് പങ്കെടുത്തു.
(Visitor Counter : 148
മന്ത്രിസഭ
ഇന്ത്യൻ ട്രാൻസ്പോർട്ട് മേഖലയിലെ ഐടിഎഫ് പ്രവർത്തനങ്ങൾക്ക് പിന്തുണ നൽകുന്നതിനായി ഇന്ത്യയും ഫ്രാൻസും തമ്മിലുള്ള കരാർ ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
ഇന്റർനാഷണൽ ട്രാൻസ്പോർട്ട് ഫോറത്തിന്  വേണ്ടി ഇന്ത്യയുടെ ടെക്നോളജി ഇൻഫർമേഷൻ, ഫോർകാസ്റ്റിംഗ് ആൻഡ് അസസ്മെന്റ് കൗൺസിലും  ഫ്രാൻസിലെ ഓർഗനൈസേഷൻ ഫോർ ഇക്കണോമിക് കോ-ഓപ്പറേഷൻ ആൻഡ് ഡവലപ്മെന്റും തമ്മിൽ കരാർ ഒപ്പുവെച്ച കാര്യം പ്രധാനമന്ത്രിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയെ ധരിപ്പിച്ചു. ഇന്ത്യൻ ഗതാഗത മേഖലയിലെ ഇന്റർനാഷണൽ ട്രാൻസ്പോർട്ട് ഫോറത്തിന്റെ പ്രവർത്തനങ്ങൾക്ക് ഇന്ത്യ പിന്തുണ നൽകും.
2022 ജൂലൈ 6 നാണ് കരാർ ഒപ്പിട്ടത്.
ഈ കരാർ പ്രകാരം നടപ്പിലാക്കുന്ന പ്രവർത്തനങ്ങൾ ഇനിപ്പറയുന്നതിലേക്ക് നയിക്കും:
പുതിയ ശാസ്ത്രീയ ഫലങ്ങൾ;
പുതിയ നയ ഉൾക്കാഴ്ചകൾ;
ശാസ്ത്രീയ ഇടപെടൽ വർധിപ്പിച്ച് ശേഷി വർധിപ്പിക്കുക
ഇന്ത്യയിലെ ഗതാഗത മേഖലയിലെ ഡീകാർബണൈസേഷനുള്ള സാങ്കേതിക ഓപ്ഷനുകൾ തിരിച്ചറിയൽ.
-ND-
(